Autor: Carme Martínez Pérez  Ilustraciones: Carme Martínez Pérez  Editorial: Trabe. Uviéu, 2009  Carme Martínez vuelve a averase nesti llibru a la xuntura ente cuentu tradicional y cuentu xuvenil na que se desenvuelve con tanta traza. Nesti casu ye Macame, una rapacina que ta nesi difícil momentu que va de la neña a la moza, la que fai d'involuntaria protagonista de la historia. Martínez, usando'l guapu recursu del llibru  misteriosu que-y da a Macame una vieya nel mercáu, va saltando de les fábules y cuentos tradicionales qu'apaecen nel exemplar, a les histories cotidianes d'una rapacina a la que'l mundu de los adultos sigue paeciéndo-y incompresible.  Como yá pasara coles obres de la autora "Cuentos pa una nueche de lluna" o "Morfema, mormefa, mormera", "Cuentos maraviyosos de mieu y misteriu" resulta un llibru mui recomendable pal públicu xuvenil, rescamplando amás como nestos les ilustraciones de la propia autora.